25. 11. 95 [DA] De Europæiske Fællesskabers Tidende Nr. L 283/7 KOMMISSIONENS FORORDNING (EF) Nr. 2721/95 af 24. november 1995 om opstilling af regler for anvendelsen af reference- og rutinemetoder til analyse og kvalitetsvurdering af mælk og mejeriprodukter henhørende under den fælles markedsordning KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (!), senest ændret ved forordning (EF) nr. 1538/95 , særlig artikel 6, stk. 6, artikel 7, stk. 5, artikel 8, stk. 4, artikel 9, stk. 3, artikel 10, stk. 3, artikel 11, stk. 3, artikel 12, stk. 3, artikel 13, stk. 3, artikel 16, stk. 1 og 4 og artikel 17, stk. 14, og ud fra følgende betragtninger : Den sammensætning og kvalitet af mælk og mejeripro- dukter, som er fastsat i forordningerne vedrørende den fælles markedsordning for mælk og mejeriprodukter, må verificeres for at sikre, at disse krav opfyldes nøje ; ofte kræves det, at referencemetoderne for sådanne verifi- kationer skal være metoder, der er offentliggjort af inter- nationale organisationer såsom IDF, ISO og AOAC Inter- national, og som regelmæssigt ajourføres af disse organisa- tioner ; i visse tilfælde fastsættes en fællesskabsreference- metode, som derefter erstattes af en metode offentliggjort af en international organisation, medens der i andre tilfælde ikke er angivet nogen metode i fælleskabsforord- ningen ; for at sikre en ensartet anvendelse af reference- metoder bør der hvert år opstilles en liste over reference- metoder, og det bør angives, at den metode, der skal anvendes, er den, der henvises til i en sådan liste ; brugen af rutinemetoder bør ikke udelukkes ; men betin- gelserne for deres anvendelse bør angives ; Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist — (:) EFT nr. L 148 af 28. 6. 1968, s. 13. (?) EFT nr. L 148 af 30. 6. 1995, s. 17. UDSTEDT FØLGENDE FORORDNING : Artikel 1 I denne forordning fastsættes regler for anvendelsen af de metoder til kemisk, fysisk og mikrobiologisk analyse af mælk og mejeriprodukter, som er fastsat i Fællesskabets forordninger vedrørende den fælles markedsordning for mælk og mejeriprodukter (i det følgende benævnt »forord- ningerne«). Artikel 2 1. Kommissionen opstiller hvert år inden den 1. april efter proceduren i artikel 30 i forordning (EØF) nr. 804/68 en liste over de referencemetoder, som finder anvendelse for de i artikel 1 omhandlede analyser. Den første liste skal dog opstilles senest seks måneder efter ikrafttrædelsen af denne forordning. 2. Hvis der ikke er angivet nogen referencemetode i forordningerne, eller den angivne referencemetode afviger fra den, der er anført i den i stk. 1, omhandlede liste, anvendes den i listen angivne referencemetode. Artikel 3 Rutinemetoder kan anvendes til de i forordningerne krævede analyser, forudsat at de er rigtigt kalibreret og regelmæssigt kontrolleres i forhold til referencemetoden. I tilfælde af uoverensstemmelse er de med referenceme- toden opnåede resultater afgørende. Artikel 4 Laboratorierapporten om resultaterne af analysen skal indeholde tilstrækkelige oplysninger til at muliggøre en evaluering af resultaterne. Artikel 5 Denne forordning træder i kraft seks måneder efter offentliggørelsen i De Europæiske Fællesskabers Tidende.